Anfield

Anfield adalah stadium yang menjadi gelanggang sendiri untuk pasukan Liverpool. Stadium ini terletak di Anfield Road dalam daerah Anfield, Liverpool. 

 Sejarah 

Dalam tahun 1882, Everton, terpaksa mematuhi peraturan baru liga bola sepak yang menetapkan supaya permainan perlu dilaksanakan di dalam stadium yang tertutup. Ketika itu Everton bermain menggunakan kemudahan padang terbuka di Stanley Park. Everton berjaya menyewa padang Anfield dengan harga yang murah. Perlawanan pertama diadakan di Anfield pada 28 September 1884 bila mana Everton menumpaskan Earlstown 5-0.

Dalam tahun-tahun berikutnya, John Houlding, pemilik Anfield membuat pelaburan dengan membina tempat duduk dan memperbaiki kemudahan di Anfield. Jumlah penonton menjangkau 8,000 untuk satu perlawanan. Tetapi harga sewa masih pada kadar yang lama. Pertelingkahan berlaku dengan Everton mengenai kadar sewa yang hendak dikenakan. Akhirnya Everton berpindah ke Goodison Park dan John Houlding ditinggalkan dengan stadium yang tidak berpenghuni.

 Penubuhan Liverpool F.C. 

Untuk mengatasi masalahnya, John Houlding menubuhkan kelab bola sepak baru dalam bulan Mei, 1892. Sejak itu, [Liverpool F.C.|Liverpool]] dan Everton menjadi musuh ketat bola sepak di Merseyside. 

Pada 1 September 1892, sementara Everton mengadakan perlawanan sulungnya di Goodison Park, [Liverpool F.C.|Liverpool]] pula mengadakan perlawanan Bolasepak yang pertama di Anfield. Perlawanan persahabatan dengan Rotherham Town berkesudahan dengan kemenangan 7-1 untuk [Liverpool F.C.|Liverpool]]. Perlawanan kompetitif yang pertama diadakan beberapa hari kemudian di Anfield menyaksikan Liverpool menewaskan Higher Walton 8-1 di hadapan 200 orang penonton. Tetapi pada 10 September, lebih 3,000 orang penonton menyaksikan Liverpool menewaskan Stocton dan berada di tangga teratas Liga Lancashire.

 Gelanggang Tempat Duduk Penonton 

 The Kop 

Dalam tahun 1906, teres bertingkat untuk penonton dibina. Tempat ini diberikan nama Spion Kop, mengambil sempena nama sebuah bukit di Natal, Afrika Selatan, yang menjadi tapak pertempuran semasa Perang Boer Kedua. Di medan pertempuran itu, lebih 300 orang anggota Tentera British daripada Rejimen Lancashire gugur. Ramai daripada mereka yang gugur berasal dari Liverpool. The Kop dipasangkan bumbung dalam tahun 1928.

Pada kemuncaknya, The Kop pernah menempatkan 28,000 orang penonton. Sehinga yahun 1980-an, The Kop tdiak dipasangkan dengan tempat duduk. Penonton berdiri untuk menyaksikan perlawan dan menyorak pasukan mereka. Teh Kop menjadi masyur kerana penyokong fanatik tertumpu di The Kop. Diriwayat penonton di The Kop boleh menyedut masuk bola ke dalam gawang!

Kerusi hanya dipasangkan hanya selepas berlakunya Tragedi Hillsborough tahun 1989 dan penguatkuasaan peraturan baru yang mensyaratkan stadium ditukar menjadi stadium bertempat duduk seluruhnya. kerja pembinaan The Kop dengan tempat duduk diap tahun 1995. Kapasiti penonton di The Kop sekarang adalah 12,409 dengan 9 tempta untuk mereka yang kurang upaya.

 Anfield Road Stand 

Pada asalnya, Anfield Road Stand hanya mempunyai satu baris tempat duduk berteres yang mempunyai tempat duduk berwarna-warni. Seksyen ini telah dibina semula tahun 1998 sebagai tempat duduk dengan dengan dua bahagian, dan kini boleh memuatkan 9,074 penonton dengan 2,654 orang penonton di bahagian atas dan 6,391 penonton di bahagian bawah bersama-sama 29 tempat untuk mereka yang kurang upaya. Penyokong-penyokong pasukan lawan ditempatkan di sini.

 Bahagian Utama Main Stand 

Dibina dalam tahun 1895, Main Stand adalah tempat duduk utama di Anfield dan dibina untuk menampung 3,000 orang penonton. Kos pembinaan ketika itu adalah £1,000. Struktur ini dibuat menggunakan kayu. Walaupun bahagian ini dipanggil Main Stand, namun The Kop menjadi tumpuan penyokong-penyokong yang fanatik. main Stand adalah bahagian pertama dinaik taraf di Stadium Anfield. Dalam tahun 1973, Bahagian ini telah dibangunkan semula dan dibesarkan. 

Bumbung baru dipasang, dan apabila siap telah dirasmikan oleh Duke of Kent. Main Stand boleh menampung sejumlah 12,277 orang penonton, terdiri dari 9,597 orang penonton di gelanggang duduk utama, 2,409 orang di bahagian Paddock, 177 di bilik Pengarah, 54 orang di bilik Akhbar dan ruang untuk 40 orang kurang upaya.

 Centenary Stand 
Sebenarnya tempat duduk pertama dibina di Anfield telah dibina di bahagian ini. Tempat duduk ini dibina denga harga £64 oleh kontraktor bernama George Rutherford. 

Pada asalnya, bahagian tempat duduk ini dipanggil Kemlyn Road Stand. Tingkat kedua ditambah di bahagian ini, dan dalam tahun 1992 diberikan nama Centenary Satnd sempena ulangtahun ke-100 penubuhan Liverpool. Kapisiti penonton berjumlah 11,762 orang, terdiri dari 4,600 orang di bahagian atas dan 6,814 orang di bahagian bawah serta 348 orang lagi di dalam bilik-bilik eksekutif.

 Kapasiti Keseluruhan 

Kapasiti penonton Anfield keseluruhan ketika ini adalah 45,362. Anfield dikategorikan sebagai stadium 4 bintang oleh UEFA dan boleh mengelolakan perlawanan akhir Piala UEFA.

 Memorial 

Memorial Hillsborough

Stadium Anfield mempunyai sebuah memorial yang dibina untuk meperingati 96 orang penyokong Liverpool yang maut semasa Tragedi Hillsborough semasa menyaksikan perlawanan Piala F.A. Memorial ini menyenaraikan nama dan umur mereka yang terkorban. 

Memorial Bill Shankly dan Bob Paisley


Terdapat juga sebuah patung bagi memperingati Bill Shankly yang tersohor sebagai lagenda di Liverpool. Beliau bertanggungjawab memulakan dinasti Liverpool dan menjadikan Liverpool antara kelab paling hebat di England. Anfield juga mempunyai dua pagar masuk iaitu Shankly Gates and Paisley Gates, bagi mengenag jasa Bill Shankly dan penggantinya Bob Paisley.

Flagpole Corner

Dalam tahun 1928, sebatang tiang berdera didirikan di penjuru gelanggang kop dan Kemlyn Road. tempat ini kini dikenali sebagai flagpole corner. Tiang bendera ini dibina menggunakan tiang kapal MV Great Eastern. Kapal itu mula digunakan dalam tahun 1860 tetapi dibiarkan tersadai di Sungai Mersey di Rock Ferry.

 This Is Anfield 

Anfield mempunyai reputasi sebagai sebuah kubu dan dikenali sebagai 'Fortress Anfield'. Semasa Bill Shankly menjadi pengurus, beliau ingin mewujudkan satu kegerunan kepada pasukan lawan. Beliau mengarahkan satu papan tanda "This Is Anfield" dipasangkan di laluan yangperlu digunakan oleh pemain untuk amsuk ke padang untuk tujuan mengusarkan pihak lawan. Pemain-pemain Liverpool akan menyentuh tanda "This Is Anfield" ini sebagai tanda nasib baik.

 Trivia 

 Lampu limpah dipasang dalam tahun 1957 pada harga £15,000. Lampu Limpah pertama kali digunakan dalam perlawanan persahabatan merebut Floodlight Challenge Trophy pada 30 Oktober 1957 menentang Everton.   Billy Liddell menjaring 2 gol dan Liverpool menang 3-2

 kehadiran paling ramai menonton perlawanan liga adalah 68,757 semasa Liverpool menentang Chelsea dalam musim 1949/50 

 Seramai 61,905 orang penonton hadir untuk menyaksikan perlawanan Piala F.A pusaing ke-4 di antara Liverpool dan Wolverhampton Wanderers (Wolves) pada 2 February, 1952.  

 Kutipan paling banyak adalah £496,000 semasa Liverpool melawan Newcastle dalam musim 1995-96.

 Kehadiran Purata Penonton (Liga Perdana)

 1999-00: 44,074
 2000-01: 43,698
 2001-02: 43,389
 2002-03: 43,243
 2003-04: 42,706
 2004-05: 42,587
 2005-06: 44,236

 Liverpool tidak tewas di Anfield selama 85 perlawanan iaitu di antara Januari 1978 hingga Jnauri 1981. Dalam 85 perlawanan tersebut, Liverpool menjaring 212 gol dan hanya melepaskan 35 gol.  

 Liverpool tidak kalah dalam perlawanan Liga di Anfield dalam musim-musim 1893/94, 1970/71, 1976/77, 1978/79, 1979/80 and 1987/88. Liverpool menang semua perlawanan di Anfield dalam musim 1893/94.

 Pautan Luar 

 Gambar Satelit Stadium Anfield dari google-satellite-maps 
 Photos at Anfiled - koleksi gambar-gambar Anfield 

 Rujukan 

 ANFIELD - A History



Kategori:Liverpool F.C.